google/wiki40b huggingface dataset:
Maráthčina

Dejiny a rozšírenie

Ako všetky indoárijské jazyky sa maráthčina vyvinula zo sanskritu. Maráthské nápisy sú doložené z prelomu 1. a 2. tisícročia. V stredoveku vznikali v maráthčine dôležité hinduistické diela. Vzhľadom na rozšírenie okolo dnešného Bombaja bola maráthčina prvým indoárijským jazykom, s ktorým sa zoznamovali Európania (v tomto prípade Portugalci). Dnes je maráthčina úradným jazykom štátu Maháráštra (zatiaľ čo hindčina a angličtina sa používajú v komunikácii s federálnymi úradmi).

Charakteristika

Maráthčina má bližšie k sanskritu ako napr. hindčina, a to tak zložitejšou gramatikou (pády), ako aj slovnou zásobou, ktorú menej ovplyvnila perzština a arabčina. Slovosled je pomerne pevný a radí maráthčinu medzi SOV jazyky (subjekt – objekt – verbum), teda najskôr podmet, potom predmet a nakoniec sloveso. Fonetickú výbavu má viac-menej spoločnú s ostatnými indoárijskými jazykmi, významným rysom sú prídychové varianty razených spoluhlások a zvláštna rada retroflexných hlások t – th – d – dh – n. Zvláštnosťou oproti severoindickým jazykom je časté nahradzovanie l v sanskrtských slovách retroflexnou laterálnou aproximantou ḷ.

Slovná zásoba

Na rozdiel od hindčiny maráthčina prevzala menej slov z perzštiny a arabčiny, namiesto toho si uchovala pôvodné výrazy zo sanskrtu. V modernom jazyku je mnoho výpožičiek z angličtiny, napríklad „železničná stanica“ sa povie rajlvéstéšan (anglicky railway station).
Jozef Božetech Klemens

Životopis

Narodil sa v Liptovskom Mikuláši, v mestskej časti Vrbica, dobovo nazývanej Hušták. Podľa záznamu o krste v matrike bol pokrstený 28. marca (deň narodenia nie je uvedený); rodičia sú zapísaní ako "Joseph Klement. Sophia Kovalszky" a pri krste dostal len meno Jozef. V roku 1837 na príhovor G. Fejérpatakyho-Belopotockého a na pozvanie K. S. Amerlinga a V. Štulca prijatý na skúšobné obdobie na AVU v Prahe, 1838 - 1843 riadny študent, súčasne navštevoval aj prírodovedné a technické prednášky. Roku 1846 pokračoval v stredoškolských štúdiách, zložil učiteľské skúšky z prírodných vied, češtiny a z nemčiny pre gymnáziá, 1855 - 1856 pre vyššie reálky.
Popri štúdiu vyučoval v Prahe, od 1843 pôsobil na Orave, a v Šariši, pracoval v spolku Tatrín, kde vytvoril portréty viacerých slovenských dejateľov. Od 1856 učiteľ kreslenia v Žiline, od 1863 suplujúci a od 1873 riadny profesor prírodných vied a kreslenia na kat. gymnáziu v Banskej Bystrici. Spolu s P. M. Bohúňom ústredná postava výtvarného života vrcholnej fázy nášho národného obrodenia, iniciátor špecifickej slovenskej výtvarnej línie. Svoj výtvarný výraz vychádzajúci z klasicizmu spájal s romantickými prvkami. Jeho umelecký význam je predovšetkým v portrétnej tvorbe, v ďalšej etape nemal jeho umelecký vývoj už vzostupnú tendenciu, ovplyvnil ho nazarenizmus. Maľoval náboženské kompozície, opakoval ich bez tvorivého prístupu.
Počas pražského pobytu ho zaujal objav dagerotypie, jeho prvý český ateliér pre finančné ťažkosti zanikol. Záujem o technické vedy ho priviedol v roku 1862 k vypracovaniu návrhu na tlačiarenský stroj "Samotlač", ktorého výkresy odoslal na výstavu do Londýna. Od druhej polovice 70. rokov sa pokúšal o zostrojenie parného stroja "Žiaroruchu", založeného na princípe pohonu teplým vzduchom, stavbu stroja sa mu nepodarilo presadiť ani získať patent. Zaujímal sa aj o geológiu, 1854 objavil spolu s P. Árvajom ložisko kamenného uhlia a farebného mramoru. Venoval sa aj botanike.
Zakladajúci člen Matice českej a Matice slovenskej. Od 1858 člen c. k. ríšskeho geologického ústavu vo Viedni, od 1862 člen Uhorskej prírodovednej spoločnosti v Pešti a od 1869 člen prírodopisno-geologického odboru Matice slovenskej. Vlastnil jednu z najväčších zbierok minerálov na Slovensku. Jeho diela sú v zbierkach SNG v Bratislave, v Národnej galérii v Prahe a v Múzeu hlavného mesta Prahy. Zomrel v nemocnici vo viedenskej časti Alservorstadt. Ako príčina úmrtia je v matrike zapísané "Blasenstein", teda močový kameň.
Saint-Georges-Armont

Poloha

Obec má rozlohu 4,74 km². Najvyšší bod je položený 550 m n. m. a najnižší bod 278 m n. m.

Obyvateľstvo

Počet obyvateľov obce je 114 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Horská záchranná služba

Činnosť

Podľa údajov z Výročnej správy z roku 2011 Horská záchranná služba počas zasahovala v 588 prípadoch. Oproti roku 2010 je to nárast o 7,8%. Zo šiestich oblastných stredísk bolo najzaťaženejšie oblastné stredisko Vysoké Tatry, ktoré uskutočnilo 234 zásahov. Najčastejším dôvodom zásahov bola v 309 prípadoch turistika. V rámci prevencie HZS tiež obhospodaruje 197,5 kilometrov (2650 kusov) tyčového značenia a kontrola 2,082 km reťazí.

Spolupráca

Horská záchranná služba spolupracuje s rezortnými partnermi: s Hasičským a záchranným zborom, Policajným zborom, Letkou Ministerstva vnútra, Ozbrojenými silami SR a inými štátnymi organizáciami. Medzi partnerov HZS patrí tiež s dobrovoľným občianskym združením Horská služba na Slovensku. Z 588 zásahov bolo 141, alebo 23,9% spoločných s dobrovoľníckymi organizáciami. HZS tiež spolupracuje s poľskou organizáciou horskej služby Tatrzańskie Ochotnicze Pogotowie Ratunkowe.
Lauzerte (obec)

Poloha

Obec má rozlohu 44,56 km². Najvyšší bod je položený 270 m n. m. a najnižší bod 98 m n. m.

Obyvateľstvo

Počet obyvateľov obce je 1 496 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
LG Optimus Net

LG Optimus Net je smartfón, ktorý vyrábala kórejská spoločnosť LG Electronics. Predstavený a uvedený do predaja bol v júli 2011. Má rozmery 113,5 x 59 x 12,1 mm a hmotnosť 129,2 g. Používa TFT kapacitný dotykový displej s uhlopriečkou 3,2 palca s rozlíšením 320x480 bodov pri bodovej hustote 180 ppi, ktorý zobrazuje 256 tisíc farieb.
Použitý systém na čipe je Qualcomm MSM7227Т Snapdragon, procesor 800 MHz ARM 11, grafický procesor Adreno 200. Veľkosť vnútorného úložiska ROM je 512 MB, využiteľných je 150 MB a veľkosť pamäte RAM je 512 MB. Úložisko je možné rozšíriť microSD kartou s kapacitou do 32 GB.
Fotoaparát má rozlíšenie čipu 3,15 MP, vie nahrávať videá 480p@24fps. Druhá kamera chýba. Podporuje WLAN Wi-Fi 802.11 b/g/n, hotspot, DLNA, Bluetooth v3.0, A2DP, EDR, GPS s A-GPS, NFC, FM rádio a microUSB v2.0. Batéria má kapacitu 1500 mAh.
Pulversheim

Poloha

Obec má rozlohu 8,54 km². Najvyšší bod je položený 243 m n. m. a najnižší bod 222 m n. m.

Obyvateľstvo

Počet obyvateľov obce je 2 910 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Theo James

Život a vzdelanie

James sa narodil 16. decembra 1984 v Oxforde, Oxfordshire v Anglicku. Je synom Jane (rod. Martin), ktorá pracovala v National Health Service a Philipa Taptiklisa, obchodného konzultanta. Jeho starý otec z otcovej strany, Nicholas Theodore Taptiklis, bol Grék (presťahoval sa z Peloponézu na Nový Zéland). Ďalší predkovia sú Angličania a Škóti. Je najmladší z 5 detí. Má dvoch bratov a dve sestry. Študoval na Aylesbury Grammar School a pokračoval na University of Nottingham kde získal titul z filozofie. Skúsenosti s herectvom získal na Bristol Old Vic Theatre School.

Herectvo

James debutoval v seriáli A Passionate Woman, kde si zahral spolu s Billie Piper. Zahral si tureckého diplomata Kemala Pamuka v prvej sérii Panstva Downton a v seriáli Bedlam hral hlavnú rolu Jeda Harpera. Objavil sa v adaptácii Room at the Top z roku 2012 ako Jack Wales.
Medzi jeho filmy patrí Spoznáš muža svojich snov a The Domino Effect. Vo filme Sráči si zahral Jamesa, nepríjemného majiteľa nočného klubu. Vo štvrtom pokračovaní Underworld: Prebudenie, ktoré vyšlo v roku 2012, si po boku Kate Beckinsaleovej zahral rolu Davida. V roku 2012 sa objavil v dvoch epizódach ITV seriálu Case Sensitive. 
V súčasnosti stvárňuje postavu Tobiasa „Štvorka“ Eatona vo filmovej adaptácii románov od Veronici Rothovej, Divergencia (2014), Rezistencia (2015), Allegiant (2016) a Ascendant (2017).
Vo filmovej adaptácii London Field si zahral po boku Amber Heard, Billyho Boba Thorntona a Jima Sturgessa a v dráme The Benefactor (Franny) po boku Richarda Gerea a Dakoty Fanningovej.

Hudba

Po boku jeho hereckej kariéry sa venuje aj hudbe a bol spevákom a gitaristom londýnskej kapely Shere Khan (pomenovanej podľa vymyslenej postavy z Knihy džunglí od britského spisovateľa Rudyarda Kiplinga). 21. novembra 2012 skupina oznámila, že už aktívne ako kapela nehrajú. 

Osobný život

Theo James randí od roku 2009 s herečkou Ruth Kearney. Zoznámili sa počas štúdia na Bristol Old Vic Theatre School. 
Nemá žiadne účty na sociálnych sieťach. 
V júni 2016 cestoval s UNHCR do Grécka, kde sa stretol so sýrskymi utečencami.
Auchy-lez-Orchies

Poloha

Obec má rozlohu 7,79 km². Najvyšší bod je položený 52 m n. m. a najnižší bod 32 m n. m.

Obyvateľstvo

Počet obyvateľov obce je 1 473 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Celle (Var)

Poloha

Obec má rozlohu 21 km². Najvyšší bod je položený 827 m n. m. a najnižší bod 219 m n. m.

Obyvateľstvo

Počet obyvateľov obce je 1 293 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saales (obec)

Poloha

Obec má rozlohu 9,88 km². Najvyšší bod je položený 831 m n. m. a najnižší bod 517 m n. m.

Obyvateľstvo

Počet obyvateľov obce je 847 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Songeons

Poloha

Obec má rozlohu 13,53 km². Najvyšší bod je položený 193 m n. m. a najnižší bod 107 m n. m.

Obyvateľstvo

Počet obyvateľov obce je 1 113 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Falcarius

Opis

Tento maniraptor, merajúci 3 až 4 m na dĺžku a 1 m na výšku disponoval mimoriadne predĺženým krkom, malou hlavou, štíhlym telom a dlhým chvostom. Na silne vyvinutých a dlhých predných a zadných končatinách mal 10 až 13 cm dlhé pazúry. V prednej časti čeľustí mal zuby v tvare listov. Predpokladá sa, že bol všežravec a živil sa najmä malými zvieratami (jašterice) a rastlinami.
Letisko Nikosa Kazantzakisa Iraklio

História

Letisko bolo po prvýkrát otvorené v marci 1939. Pôvodne išlo len o malé poľné letisko. Prvé lietadlo, ktoré sem priviezlo prvých cestujúcich bolo Junkers Ju-25. Počas Druhej svetovej vojny bola prevádzka letiska pozastavená, obnovená bola v roku 1946 pristátím lietadla DC-3.
Prvý malý terminál tu bol postavený v roku 1947. Hellenic Airlines začala prevádzku komerčných letov v roku 1948. Ešte toho roku letisko obslúžilo 4000 osôb. V roku 1953 sa postavila 1850 m dlhá pristávacia/vzletová dráha, orientovaná na smer 09/27. Ďalšou významnou udalosťou sa stala v roku 1954, kedy tu prvýkrát pristálo štvormotorové lietadlo DC-4. V tomto roku letisko odbavilo približne 18 000 cestujúcich. V roku 1957 začali letisko využívať aj Olympic Airways, počnúc služby pristátím lietadla DC-6. V rokoch 1968 až 1971 sa vzletová/pristávacia dráha predĺžila na dĺžku 2680 m a postavil nový terminál a ďalšie zariadenia. Prvý charterový let sa uskutočnil 18. marca 1971, kedy tu pristálo lietadlo spoločnosti British Airways.
Apella

Apella bola v starovekej Sparte ľudovým zhromaždením občanov.
Apellu zvolávali pravidelne spartskí úradníci efori. Schádzali sa na nej spartskí občania (gr. Spartiatai), ktorí dovŕšili aspoň tridsať rokov. Apella mohla rozhodovať len o tých záležitostiach, ktoré na rokovanie snemu pripravila gerúzia. Právo rečniť na apelle mali len králi alebo úradníci, občania len rozhodovali. Hlasovanie bolo jednoduché: občania sa buď rozdelili na dve skupiny, podľa toho, kto podporoval alebo nepodporoval nejaký návrh, alebo údermi mečov na štíty vyjadrovali svoju spokojnosť alebo nespokojnosť.
Michel Galabru

Životopis

Pôvodne sa chcel stať futbalistom, ale vďaka svojej tete sa začal zaujímať o literatúru. Po maturite pracoval ako poisťovací agent v Paríži, kde začal tiež študovať herectvo na konzervatóriu Conservatoire national supérieur d'art dramatique. Štúdium ukončil ako najlepší absolvent odboru modernej a klasickej komédie.
V septembri 1950, ihneď po ukončení štúdia začal hrať v Comédie-Française, najmä v klasických drámach W. Shakespeara, G. Feydeaua, alebo Molièra. Neskôr začal v kabarete a vo filme. Najskôr hral rôzne epizódne roly, preslávil sa až ako rotmajster Gerber v žandárskej sérii s Louis de Funès. Táto komická rola do značnej miery ovplyvnila aj jeho budúce roly. V mnohých filmových komédiách hral navonok autoritatívnych mužov, ktorí sa snažia udržať morálku a zavedené tradície.
Za úlohu vo filme Le Juge et l'assassin (1976), ktorá bola jednou z mála jeho nekomických rolí, získal Césara a vážne roly mu vyniesli niekoľko ďalších nominácií na toto ocenenie. Celkom hral približne v 200 filmoch.
V roku 2008 získal divadelnú cenu Les Molières a v roku 2013 sa stal veľkodôstojníkom Ordre national du Mérite.
Od konca roku 2014 hral vo svojej poslednej hre, autobiografickej hre Lajdák (Cancre), v ktorej s humorom rozprával o svojom živote. 
Dcéra Emmanuelle je herečka a syn Jean dramaturg a herec.
Neuville-Day

Poloha

Obec má rozlohu 7,68 km². Najvyšší bod je položený 191 m n. m. a najnižší bod 95 m n. m.

Obyvateľstvo

Počet obyvateľov obce je 167 obyvateľov (2009).
Graf vývoja obyvateľstva:
Zdroje: INSEE
Rudolf Jendek

Klubový hokej

Je známy predovšetkým z dlhoročného pôsobenia v Slovane Bratislava, s ktorým získal štyri majstrovské tituly. Pred sezónou 2006/07 podpísal kontrakt s klubom HK Dynamax Oil Nitra, no už 25. októbra 2006 prestúpil do HC Košice. Od ročníka 2008/09 pôsobil dva roky v HK 36 Skalica, svoju poslednú sezónu v extralige – 2010/11 odohral v Slovane Bratislava. Ďalšie dva roky bol hráčom HO Hamíkovo Hamuliakovo v 2. lige.

Reprezentácia

V slovenskej reprezentácii odohral 6 zápasov, neskóroval.
Lardiers

Poloha

Lardiers má rozlohu 30,08 km². Najvyšší bod je položený 1 700 m n. m. a najnižší bod 679 m n. m.

Obyvateľstvo

Lardiers má 111 obyvateľov (2009).
Graf vývoja obyvateľstva:
Zdroje: INSEE
Turpan čierny

Výskyt a stav na Slovensku

Odhadovaný počet zimujúcich jedincov 0 – 15. Ekosozologický status v roku 1995 Im – nezaradený migrant, resp. nehniezdič. V roku 1998 žiadny. V roku 2001 žiadny. V roku 2014 žiadny. Európsky ochranársky status nezaradený SPEC. Stupeň ohrozenia S – vyhovujúci ochranársky status.
William Edgar Thornton

Mladosť a výcvik

Po základnej a strednej škole vyštudoval univerzitu v Severnej Karolíne (University of North Carolina ) a v roku 1952 tam získal titul inžiniera fyziky. V štúdiu ďalej pokračoval a roku 1963 obhájil doktorát medicíny na rovnakej univerzite. Potom slúžil v americkej armáde v letectve a odtiaľ sa 2. augusta 1967 dostal do šiestej skupiny kozmonautov. Bol zaradený do podporných posádok letov Skylab 2, Skylab 3 a Skylab 4. Po ukončení tohto programu sa preškolil na raketoplány. Oženil sa (manželka Jennifer, rodená Fowlerová) a má dve deti.

Po letoch

Z tímu kozmonautov NASA odišiel 3. mája 1994 vo svojich 65 rokoch. Po odchode učil na texaskej univerzite (University of Texas) v Galvestone budúcich lekárov, čo tam ale aj na iných školách robil s prestávkami aj počas svojej kozmonautickej kariéry.
Naours

Poloha

Obec má rozlohu 16,55 km². Najvyšší bod je položený 154 m n. m. a najnižší bod 61 m n. m.

Obyvateľstvo

Počet obyvateľov obce je 1 151 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Delik

Kariéra

So skupinou zatiaľ vydal 7 albumov - Demo (2004) , Dobrí chlapci mixtape vol. 1 (2006) , S/M Show (2006), Dobrí chlapci mixtape vol. 2 (2007), Dual Shock (2009), Dobrí Chlapci 3 (2011) a Offline (2016)
V decembri roku 2010 vydal spolu s Benem album Záblesky geniality/úlomky šialenstva. Taktiež v novembri roku 2010 vydal sólo EP s názvom Daj mi 5 k príležitosti oslavy 28. narodenín.
11.7.2012 Delik vydal album XXX Tape, ktorý obsahuje piesne, ktoré sa nedostali na debutový album, ktorý vyšiel 30.10.2013. Celý album produkoval Jozef Engerer. Na albume sa medzi hosťami objavili : Supa , GLEB , Radikal , Reset , Luzer , Strapo , Otecko , Idea , Vec a Boy Wonder. 
30.10.2013 vydal album Sloboda pod I Love Party Production. Na albume sa okrem Delika objavili aj Supa, Majk Spirit, Igor Kmeťo a Tina. Celé to produkovali Jozef Engerer, DJ Wich, DTonate, DJ Fatte a pár skladieb je s kapelou Komplot. Album celkovo obsahuje 18 skladieb. 
Po rozpade Mojej Reči vydal EP Dvojiý zásah s producentom Grimasom. 
V rozhovore pre Refresher 15.8.2017 potvrdil, že pracuje na novom sólo albume.
15.11.2017 vydal pilotný dvojklip k novému sólo albumu MVP, čím bol spustený aj jeho predpredaj.
Počas svojej kariéry spolupracoval na 66 albumoch (mimo skupiny).

Mimoalbumové skladby

(v zozname sú zahrnuté aj skladby so skupinou)
Hongkonské národné hokejbalové družstvo mužov

Vrcholné podujatia

Honkonské družstvo sa zúčastnilo piatich turnajov majstrovstiev sveta, prvýkrát v roku 2009. Vždy učínkovalo iba skupinách B divízie a nikdy sa mu nepodarilo postúpiť do vyššej divízie. Najlepšie umiestnenie dosiahlo na svojom prvom turnaji v roku 2009, keď v Plzni obsadilo 12. miesto.
Na prvých majstrovstvách ázijského kontinentu, ktoré hostil práve Hongkong, sa dostalo do finále, kde prehralo s Kórejskou republikou a získalo striebornú medailu.
Cailhau

Poloha

Obec má rozlohu 9,76 km². Najvyšší bod je položený 346 m n. m. a najnižší bod 195 m n. m.

Obyvateľstvo

Počet obyvateľov obce je 253 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pellouailles-les-Vignes

Poloha

Obec má rozlohu 3,57 km². Najvyšší bod je položený 53 m n. m. a najnižší bod 32 m n. m.

Obyvateľstvo

Počet obyvateľov obce je 2 491 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Fousseret (obec)

Poloha

Obec má rozlohu 38,31 km². Najvyšší bod je položený 372 m n. m. a najnižší bod 238 m n. m.

Obyvateľstvo

Počet obyvateľov obce je 1 755 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rancogne

Poloha

Obec má rozlohu 12,52 km². Najvyšší bod je položený 136 m n. m. a najnižší bod 81 m n. m.

Obyvateľstvo

Počet obyvateľov obce je 380 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hans Magnus Enzensberger

Životopis

Detstvo prežil v Norimbergu. Po vojne študoval v Hamburgu, Freiburgu a Paríži literárnu vedu, jazyky a filozofiu. Pracoval ako rozhlasový redaktor v Stuttgarte a docent na univerzite v Ulme.
Ako svoju prvú knihu vydal zbierku básní Verteidigung der Wölfe (Obrana vlkov). Obraňuje vlkov pred jahňatami. Jahňatá sú vinné, pretože zabraňujú dravcom, aby konali ako dravé zvieratá, šelmy. Je to obrátené ako v skutočnom živote. Často ho nazývali aj anarchistom, čo sa prejavovalo v jeho básňach a esejách. Potom napísal Das Verhör von Habana ( Výsluch na Havane). Je to dokumentárna divadelná hra z Kuby. Sú tam výpovede ľudí, ktorí boli na Kube vypočúvaní. On sám bol osobne na krátky čas na Kube. Obdivoval F. Castra, ale bol nepríjemne prekvapený. Ďalšie dielo má tiež dokumentárny charakter - Der kurze Sommer der Anarchie (Krátke leto anarchie). Je o španielskom anarchistovi Bonaventure Durutti. V diele je vykreslený konflikt medzi komunistami a anarchistami. Dielo Mausoleum (Mauzóleum, s podtitulom 37 balád z dejín pokroku) je súborom 37 portrétov mužov, ktorí v dejinách niečo znamenali (napr. Humboldt, Leibnitz, Darwin,...). Všetky texty pozostávajú z citátov týkajúcich sa týchto osobností a komentárov autora. Chcel predstaviť osobnosť zo všetkých hľadísk (aspektov), nielen pozitívnych ale aj negatívnych. Ďalšie dielo - Untergang der Titanic (Potopenie Titanicu) - je komédia, kde je pôsobivo vykreslená katastrofa. Autor nevykresľuje len potopu lode, dielo má hlbší význam. Ide tu o „Weltuntergang“ (potopenie sveta; t. j. skazu sveta). Myslí ním stroskotanie ľudstva a diktatúru, stroskotanie revolúcie (ideálov ľudí). Jeho posledné diela sú vlastne bilancovaním. Písal veľmi veľa esejí. Založil časopis TransAtlantik (1980).
Echolokácia (biológia)

Echolokácia je orientácia niektorých živočíchov v priestore vysielaním a registráciou spätne odrazeného ultrazvuku.
Disponujú ňou najmä netopiere (Chiroptera), ale aj niektoré druhy vtákov a niektoré morské cicavce – delfíny, vačkovce, hlodavce a iné.
Ako prvému sa podarilo objasniť orientáciu netopierov v priestore biológovi Donaldovi Griffinovi a Holanďanovi Dijgraafovi. Už od 18. storočia sa niektorí vedci pokúšali dozvedieť, ako sa netopiere orientujú. Lazzaro Spallanzani z Talianska zistil, že aj slepé netopiere dokážu loviť hmyz. Netopiere majú dobrý zrak, no pri love nezohráva dôležitú úlohu. V roku 1920 Hartridge vyslovil myšlienku, že netopiere sa orientujú pomocou ultrazvuku.

Netopiere

Netopier využíva na orientáciu zvukové signály ktoré nazývame sonar. Echolokácia je založená na vysielaní vysokofrekvenčných zvukov v pravidelných intervaloch, pričom počúvajú ich ozvenu odrážajúcu sa od okolitých predmetov. Takto dokážu určiť polohu aj vzdialenosť. Poznáme dva typy zvukových impulzov: vysokofrekvenčne konštantné (CF), ktoré tvoria čistý tón a frekvenčne modulované (FM), kde sa výška tónu v priebehu trvania na impulz mení.
Frekvenčne konštantné signály sa vysielajú nosom a využívajú ich podkováre. Ostatné druhy netopierov vydávajú frekvenčne modulované signály ústami. Výška tónu závisí od druhu. Pohybuje sa medzi 15 – 115 kHz Výška tónu sa mení klesaním o 40 kHz. Za ultrazvuk sa považujú vlny väčšie ako 20 kHz, pričom človek počuje zvuky v rozpätí od 16 do 20 000 Hz.

Delfíny

Delfíny taktiež vysielajú vysokofrekvenčné zvuky cez takzvaný melon – vdutinu v hornej časti hlavy, ktorá mení pri sústreďovaní zvukov tvar. Späť sa prijímajú cez spodnú čeľusť až do mozgu.
Eiréné (maliarka)

Eiréné  (starogr. Ἐιρήνη, lat. Irene) bola grécka maliarka v 3. storočí pred Kr.   
Maliarka Eiréné, dcéra Kratina a Anaxandry, tvorila približne 3. storočí pred Kr. Učila sa a zrejme bola aj zamestnaná v dielni svojho otca.
Podľa rímskeho spisovateľa Plínia, ktorý sa vo svojich spisoch zmienil o niekoľkých gréckych maliarkach, medzi jej najznámejšie diela patril obraz dievčaťa z Eleusiny. Tieto obrazy sa najčastejšie maľovali na vybielené tabule, ktoré sa zvyčajne zavesili na steny vo verejnej budove (aj v súkromných domoch).
Podľa niektorých odborníkov bola tiež autorkou obrazov nymfy Kalypso, starého muža, artistu (alebo gladiátora) Theodóra a slávneho tanečníka Alkisthéna.
Montcel (Savoie)

Poloha

Obec má rozlohu 15,23 km². Najvyšší bod je položený 1 563 m n. m. a najnižší bod 371 m n. m.

Obyvateľstvo

Počet obyvateľov obce je 840 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Condamine (Jura)

Poloha

Obec má rozlohu 3,65 km². Najvyšší bod je položený 224 m n. m. a najnižší bod 197 m n. m.

Obyvateľstvo

Počet obyvateľov obce je 257 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maduvvarí (Rá)

Maduvvarí (maldiv. މަޑުއްވަރީ‎) je jeden z obývaných ostrovov na atole Rá na Maldivách. Počet obyvateľov je 2 014(jún 2006), dĺžka ostrova 650 m, šírka 325 m. Vzdialenosť od hlavného mesta Male je 159,55 km.
Montcourt-Fromonville

Poloha

Obec má rozlohu 8,17 km². Najvyšší bod je položený 85 m n. m. a najnižší bod 55 m n. m.

Obyvateľstvo

Počet obyvateľov obce je 2 106 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Essertenne-et-Cecey

Poloha

Obec má rozlohu 11,3 km². Najvyšší bod je položený 246 m n. m. a najnižší bod 187 m n. m.

Obyvateľstvo

Počet obyvateľov obce je 401 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vyšné Nemecké

Polohopis

Obec sa nachádza v okrese Sobrance v Košickom samosprávnom kraji. Na Slovensku susedí s obcami Nižné Nemecké, Krčava, na Ukrajine s administratívnym centrom v Užhorode v Zakarpatskej oblasti.

Doprava

Slovensko - ukrajinský colný hraničný priechod  Vyšné Nemecké - Užhorod pre kamióny a osobné autá.